Aviators Retreat is in Noordheuwel, Krugersdorp geleë en word deur 'n familie besit en bestuur. Hierdie gastehuis het sy deure in 2008 oopgemaak en ons streef daarna om ons gaste net so tuis soos by hulle eie huise te laat voel.
Ons bied volledig gemeubileerde kamers met en suite-badkamers, selfsorg-geriewe, asemrowende uitsigte en privaat ingange. Ideale oornagverblyf vir sakereisigers en paartjies. Elke kamer het beddens, kaste, 'n badkamer met bad en stort, TV met optionele DStv en 'n volledig toegeruste kombuis met 'n yskas, mikrogolfoond en stoof.
Geriewe op die perseel sluit ’n braai- en kroegarea, swembad, veilig…
Geriewe op die perseel sluit ’n braai- en kroegarea, swembad, veilige parkeerplek agter die hoofhuis in (nie sigbaar van die straat af nie). Elke kamer het sy eie afstandbeheer vir die elektriese hek en daar is genoeg beligting op die perseel sodat jy veilig sal voel as jy in die nag terugkeer.
Aviator is naby aan die hartjie van die Wieg van die Mensdom, 10 km van die Leeu- en Renosterpark af, net 3 km vanaf die Silverstar Casino en verskeie winkelsentrums is ook naby.
As jy op soek is na oornagverblyf tussen jou bestemmings het jou soektog sopas tot 'n einde gekom. Die nagrus en ontbyt wat hier op jou wag sal jou so reg soos 'n roer hê vir die dag se uitdagings wat voorlê.